Diari Oficial de la Generalitat Valenciana


Sumari del DOGV 5160, del 22-12-2005 (2005/13566)

RESOLUCIÓ de 17 de novembre de 2005, de la Direcció General de Qualitat Ambiental, per la qual s'atorga a l'empresa Alcan Packaging Alzira, SAU l'autorització ambiental integrada per al trasllat i l'ampliació de les instal·lacions d'edició, arts gràfiques i reproducció de suports gravats al terme municipal d'Alzira (València).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5160

Data del DOGV
:   22-12-2005

Secció del DOGV
:   V. ALTRES ANUNCIS - E) MEDI AMBIENT

Número del document
:   2005/13156


Organisme emissor
:   Conselleria de Territori i Habitatge

Tipus de document
:   Resolució

RESOLUCIÓ de 17 de novembre de 2005, de la Direcció General de Qualitat Ambiental, per la qual s'atorga a l'empresa Alcan Packaging Alzira, SAU l'autorització ambiental integrada per al trasllat i l'ampliació de les instal·lacions d'edició, arts gràfiques i reproducció de suports gravats al terme municipal d'Alzira (València). [2005/M13897]
  
Vistos els documents que consten en l'expedient 72/03 IPPC, instruït a instància de l'empresa Alcan Packaging Alzira, SAU, amb la fi d'obtenir l'autorització ambiental integrada per al trasllat i l'ampliació de les instal·lacions d'edició, arts gràfiques i reproducció de suports gravats, s'emet aquesta resolució de conformitat amb els següents
  
Antecedents de fet
  
1. Amb data 18 de juny de 2003, José Lorca Salañer, en representació de l'empresa Lawson Mardon Suñer, SAU, amb CIF A-46003075 i domicili en l'avinguda de José Suñer Orovig, 1 d'Alzira (València), presenta en la Conselleria de Medi Ambient una sol·licitud d'autorització ambiental integrada per al trasllat i l'ampliació d'una indústria d'edició, arts gràfiques i reproducció, que s'ubicarà al polígon industrial la Granja, a la carretera Alzira-Tavernes d'Alzira, que es detalla en l'annex I.
  
A la sol·licitud s'acompanya l'informe urbanístic de l'Ajuntament d'Alzira.
  
2. Amb dates 30 de juliol, 13 d'agost i 23 d'octubre de 2003, l'empresa presenta documentació complementària a requeriment d'aquesta conselleria.
  
3. Amb data 27 de novembre de 2003, Lawson Mardon Suñer, SAU, presenta còpia de les escriptures corresponents al seu canvi de titularitat, a nom d'Alcan Packaging Alzira, SAU
  
4. Amb data 22 de gener de 2004 se sotmet a informació pública l'expedient de referència, durant un període de 30 dies hàbils, d'acord amb el que estableix l'article 16 de la Llei 16/2002, d'1 de juliol, de Prevenció i Control Integrats de la Contaminació, i es publica anunci en el Diari Oficial de la Generalitat Valenciana (núm. 4.675).
  
Durant aquest període no es presenten al·legacions al projecte, en aquesta Conselleria ni en l'Ajuntament d'Alzira, i en l'expedient consta el certificat de la informació pública.
  
5. Transcorregut el termini d'informació pública i segons el que disposa l'article 18 de la Llei 16/2002, l'expedient es remet a l'Ajuntament d'Alzira, el qual emet un informe sobre els aspectes de la seua competència amb data 21 de juny de 2004.
  
6. Amb data 30 de juliol de 2004 la Direcció General de Gestió del Medi Natural emet la Declaració d'impacte ambiental, en la qual s'estima acceptable, només a l'efecte ambiental, i sense perjudici de l'obtenció prèvia de les autoritzacions sectorials que se li apliquen, la fabricació d'impressió per a paper i cartó, promogut per Lawson Mardon Suñer, SAU, sempre que aquesta es desenvolupe amb les previsions de l'Estudi d'impacte ambiental i amb els condicionants establits en l'annex II.
  
7. Segons el que preveu l'article 19 de la Llei 16/2002, amb data 19 de febrer de 2004, se sol·licita informe a la Confederació Hidrogràfica del Xúquer. Aquest organisme, emet un informe amb data 27 de juliol de 2004 en el qual es requereix la presentació de nova documentació per part de l'empresa.
  
Posteriorment, amb data 14 de gener de 2005 la Confederació Hidrogràfica del Xúquer emet nou informe en què es comunica que, tenint en compte l'informe de la visita de control i inspecció efectuada per aquest organisme, es demana informe de l'Institut Geològic i Miner d'Espanya sobre els estudis hidrogeològics presentats per l'empresa perquè es valore la presumpta afecció de l'abocament als aqüífers o a les aigües subterrànies.
  
8. Amb data 14 de desembre de 2004, l'empresa sol·licita que es desglosse de l'expedient d'autorització ambiental integrada l'autorització corresponent a l'abocament per infiltració de la planta de cogeneració que ha d'emetre la Confederació Hidrogràfica del Xúquer, aquest organisme emet un informe favorable al respecte, on s'indica, això no obstant, que el titular haurà d'aportar la informació requerida d'acord amb el contingut de l'informe de l'Institut Geològic i Miner d'Espanya.
  
Posteriorment, amb data 14 de juliol de 2005, l'empresa proposa l'alternativa de refrigerar les màquines d'absorció amb torres de condensació per a substituir la refrigeració amb aigua de pou i pous d'infiltració. La Confederació Hidrogràfica del Xúquer emet un informe favorable al respecte amb data 14 d'octubre de 2005.
  
Així mateix, s'han incorporat a l'expedient els informes emesos pel Servei de Residus Industrials i el Servei de Protecció de l'Ambient Atmosfèric.
  
9. En l'expedient 72/03 IPPC consta l'avaluació ambiental del projecte en el seu conjunt, tal com estableix l'article 20 de la Llei 16/2002, que ha sigut incorporada a la proposta de resolució.
  
10. Amb data 14 de novembre de 2005 es realitza el tràmit d'audiència a les persones interessades, sense que s'hi haja presentat cap al·legacions al respecte.
  
Fonaments de dret
  
1. D'acord amb l'article 9 de la Llei 16/2002, de prevenció i control integrats de la contaminació, les activitats que apareixen en l'annex I d'aquesta llei, estan subjectes a autorització ambiental integrada.
  
La instal·lació de referència està inclosa en l'epígraf 10 de l'annex I de la Llei 16/2002.
  
2. La tramitació de l'expedient s'ha realitzat segons el que preveuen els articles 14 i següents de la Llei 16/2002, d'1 de juliol, de Prevenció i Control Integrats de la Contaminació.
  
3. A la Comunitat Valenciana l'òrgan competent per a atorgar l'autorització ambiental integrada és la Conselleria de Territori i Habitatge, d'acord amb l'article 3.h de la Llei 16/2002 i el Decret 7/2003, de 21 de juny, del president de la Generalitat Valenciana, pel qual s'assignen competències a les conselleries.
  
D'altra banda, de conformitat amb l'article 15 del Decret 119/2003, d'11 de juliol, del Consell de la Generalitat, pel qual s'aprova el Reglament orgànic i funcional de la Conselleria de Territori i Habitatge, correspon a la Direcció General de Qualitat Ambiental exercir les competències en matèria de prevenció i control integrats de la contaminació.
  
Vist tot el que antecedeix, a proposta del Servei de Control Integrat de la Contaminació, amb el vistiplau del cap d'Àrea de Qualitat Ambiental, fent ús de les atribucions que em confereix el Reglament orgànic i funcional de la Conselleria de Territori i Habitatge, resolc:
  
Primer
  
Concedir a Alcan Packaging Alzira, SAU, l'autorització ambiental integrada per al trasllat i l'ampliació de les seues instal·lacions, que s'efectuaran en el polígon industrial la Granja a la carretera Alzira-Tavernes d'Alzira (València), referent al Projecte de trasllat i ampliació d'una indústria d'edició, arts gràfiques i reproducció de suports gravats de data 12 de juny de 2003 i subscrit per Eduardo Bononad Sala, i que queda inscrita en el Registre general d'instal·lacions IPPC de la Comunitat Valenciana amb el número 028-05/AAI/CV, la qual queda condicionada al compliment dels requisits següents:
  
1. Valors límit d'emissió
  
1.1. Emissions atmosfèriques.
  
Emissions canalitzades:
  
Els valors límit d'emissió que s'han de complir són els següents:
  
CONTAMINANTS CONDICIONS LÍMITS
  
 D'EMISSIÓ
  
CO General 100 mg/Nm³
  
NOX (mesurat com NO2) General 450 mg/Nm³
  
SO2 General 1200 mg/Nm³
  
COV's En gasos residuals 100 mgC/Nm³
  
 En emissions difuses
  
 (percentatge d'entrada
  
 de dissolvents) 20%
  
Les concentracions mesurades estaran referides a un contingut d'oxigen del 3%.
  
L'empresa queda subjecta al compliment dels requisits establits en el Reial decret 117/2003, de 31 de gener, sobre limitació d'emissions de compostos orgànics volàtils degudes a l'ús de dissolvents en determinades activitats.
  
S'instal·larà el sistema de tractament de l'aire especificat en el projecte per als gasos d'extracció procedents del procés productiu, en concret, de les màquines que utilitzen dissolvents.
  
Emissions sonores
  
S'adoptaran les mesures necessàries en la instal·lació per a evitar que es transmeten a l'entorn nivells superiors als establits en la Llei 7/2002, de 3 de desembre, de la Generalitat Valenciana, de protecció contra la contaminació acústica.
  
En particular, els límits sonors externs establits en la Llei 7/2002 per a zones d'ús industrial, són:
  
DIÜRN NOCTURN
  
70 dB(A) 60 dB(A)
  
1.2. Abocaments
  
1.2.1. Aigües residuals industrials
  
Les màquines d'absorció del sistema de cogeneració es refrigeraran amb torres de condensació, en circuit tancat. Mentre que la resta d'aigües residuals industrials s'emmagatzemaran en fossa sèptica i seran retirades per un gestor autoritzat.
  
1.2.2. Aigües residuals sanitàries.
  
7.7.7.9. De les instal·lacions de depuració considerades
  
S'autoritza Alcan Packaging Alzira, SAU a abocar les aigües residuals domèstiques procedents d'indústria d'impressió d'envasos industrials al terme municipal d'Alzira (València), desprès de tractament depurador previ que consisteix en desbast, tractament biològic aerobi i decantació.
  
De les característiques, límits qualitatius i quantitatius de l'abocament
  
Les característiques de l'abocament seran les següents:
  
Medi receptor: indirecte a aigües subterrànies. Barranc de la Casella.
  
Coordenades UTM: X: 723.839; Y: 4.334.665
  
Terme municipal del punt d'abocament: Alzira.
  
Província: València.
  
Cabal mitjà d'aigües residuals: 26,78 m³/dia.
  
Cabal màxim: 2,66 m³/h.
  
Volum màxim anual: 6.615 m³.
  
La composició de les aigües de l'efluent residual que s'autoritza a abocar al terreny, en cap cas no podrà superar els límits que a continuació s'exposen; i queda terminantment prohibit abocar aigües residuals els paràmetres de les quals superen els valors reflectits en la taula següent:
  
PARÀMETRES FISICOQUÍMICS VALOR UNITATS
  
pH 5,5-9,5
  
Sòlids en suspensió 60 mg/l
  
Matèries sedimentables 0,5 ml/l
  
Sòlids gruixuts Absents
  
DBO5 25 mg/l O2
  
DQO 125 mg/l O2
  
Temperatura <25 ºC
  
Color Incolor
  
Bor 1 mg/l B
  
Clorurs 250 mg/l Cl
  
Sulfats 250 mg/l SO4
  
Fòsfor total 2 mg/l P
  
Amoni 7 mg/l NH4
  
Nitrogen nítric 11 mg/l
  
Olis i greixos 10 mg/l
  
Detergents 2 mg/l (laurilsulfat)
  
Queda terminantment prohibida l'existència en l'aigua de l'abocament de continguts detectables de qualsevol altre paràmetre que no figure en la taula anterior, fonamentalment, la presència de les substàncies reflectides en les llistes I i II de l'annex III del Reial Decret 606/2003, de 23 de maig, que modifica parcialment el Reial Decret 849/1986, d'11 d'abril, pel qual s'aprova el Reglament del Domini Públic Hidràulic.
  
6.2.1.4. De l'import del cànon d'abocament.
  
L'import del cànon de control d'abocaments és el producte del volum d'abocament autoritzat pel preu unitari de control d'abocament. Aquest preu unitari es calcula multiplicant el preu bàsic per metre cúbic per un coeficient de majoració o minoració en funció de la naturalesa, les característiques i el grau de contaminació de l'abocament, com també per la major qualitat ambiental del medi físic en què s'aboca.
  
S'aplicarà el que disposa l'artilce 113 del Text Refós de la Llei d'Aigües (Reial Decret Legislatiu 1/2001, de 20 de juliol), desenvolupat reglamentàriament en el Reial Decret 606/2003, de 23 de maig, que modifica parcialment el Reial Decret 849/1986, d'11 d'abril, pel qual s'aprova el Reglament del Domini Públic Hidràulic.
  
D'acord amb l'anteriorment exposat, s'ha calculat l'import anual del cànon de control d'abocament que haurà de pagar l'empresa Alcan Packaging Alzira, SAU per abocar les aigües residuals procedents. Aquest és de cent vint-i-quatre euros amb vint-i-quatre cèntims d'euro (124,24 €) que até els factors següents:
  
CÀNON= VOLUM x PREU BÀSIC x K2 x K3 x K4
  
On,
  
Volum anual d'abocament: 6.615 m³.
  
Preu bàsic: 0,03215 € (aigua residual industrial)
  
K2 (coeficient que depén de les característiques de l'abocament): 1 (aigua residual industrial classe I)
  
K3 (coeficient que depén del grau de contaminació de l'abocament): 0,5 (industrial amb tractament adequat)
  
K4 (coeficient que depén de la qualitat ambiental del medi físic en què s'aboca): 1,25 (aigües subterrànies)
  
CÀNON = 6.615 x 0,03036 x 1 x 0,5 x 1,25 = 124,24 €/any
  
El cànon de control d'abocaments s'ha de pagar el 31 de desembre, coincidint el període impositiu amb un any natural, excepte l'exercici en el qual es produïsca l'autorització de l'abocament o el seu cessament, i en aquest cas, es calcularà el cànon proporcionalment al nombre de dies de vigència de l'autorització en relació amb el total de l'any.
  
9.9.4.2. De l'execució d'obres
  
Les modificacions de detall que es pretenguen introduir i que tendisquen a millorar el projecte, tant en el tractament de l'efluent residual, com en les obres i instal·lacions descrites en el projecte, hauran de ser sotmeses a l'aprovació de la Confederació Hidrogràfica del Xúquer; amb aquest fi, hauran de remetre a aquest organisme el certificat de la direcció de les obres en el qual estiguen recollides la data d'inici i terminació d'aquestes, la posada en servei i les possibles modificacions que s'efectuen en el projecte que obra en l'expedient; això en el termini màxim d'un mes que s'ha de disposar a partir dels dies següents al seu inici i terminació.
  
El beneficiari d'aquesta autorització deu disposar preceptivament de les llicències que per a l'execució de les obres i l'obertura de la instal·lació hagen d'atorgar les autoritats locals.
  
2.8.4.8. De l'incompliment de les condicions d'abocament
  
Aquesta autorització d'abocament queda supeditada a la presentació de la primera declaració analítica i informe de posada en marxa de les instal·lacions realitzat per l'empresa col·laboradora, extrems que demostren el compliment dels límits i condicions de l'abocament.
  
Així mateix, s'adverteix expressament a l'autoritzat que estarà obligat a adequar la qualitat del seu abocament a les exigències que es deriven de la revisió del Pla Hidrològic de la Conca del Xúquer o a les disposicions legals que es desenvolupen com a conseqüència de l'aplicació de les directives de la Unió Europea sobre la matèria, en els terminis corresponents.
  
8.0.7.7. De les mesures en cas d'emergència
  
En els casos de fugues o danys procedents d'abocaments el titular de l'autorització queda obligat a posar en pràctica, immediatament, les actuacions i mesures necessàries perquè els danys que es produïsquen siguen mínims, preservant en tot cas la vida i integritat de les persones, com també els béns de tercers i l'entorn natural.
  
En casos d'emergència, el titular de l'autorització estarà igualment obligat a informar la Confederació Hidrogràfica del Xúquer, per iniciativa pròpia, de la situació creada, i també de les mesures adoptades per a pal·liar els seus efectes, tot això sense perjudici de la imputació de danys al domini públic hidràulic que escaiguen.
  
L'incompliment del que estableix el paràgraf anterior donarà lloc, i sense perjudici de la corresponent indemnització per danys causats al domini públic hidràulic, a incoar procediment sancionador per infracció tipificada en l'article 108-a) del Text Refós de la Llei d'Aigües (Reial Decret Legislatiu 1/2001, de 20 de juliol) i en l'article 316-a) del Reglament del Domini Públic Hidràulic que es pot sancionar amb la multa corresponent prevista en l'art. 318 del reglament esmentat.
  
5.2.5.1. Del termini de vigència de l'autorització
  
Les autoritzacions d'abocament tindran un termini màxim de vigència de quatre anys, renovables successivament, sempre que complisquen les normes de qualitat i objectius ambientals exigibles en cada moment. En cas contrari, podran ser modificades o revocades d'acord amb el que disposen els articles 104 i 105 del Text Refós de la Llei d'Aigües (Reial Decret Legislatiu 1/2001, de 20 de juliol).
  
8.3.5.0. De les causes de revisió i revocació de l'autorització
  
Revisió:
  
La Confederació Hidrogràfica del Xúquer podrà revisar les autoritzacions d'abocament en els casos següents:
  
Quan sobrevinguen circumstàncies que, si hagueren existit anteriorment, n'haurien justificat la denegació o l'atorgament en termes distints.
  
Quan es produïsca una millora en les característiques de l'abocament i així ho sol·licite l'interessat.
  
Per a adequar l'abocament a les normes i objectius de qualitat de les aigües que siguen aplicables en cada moment i, en particular, a les que per a cada riu, tram de riu, aqüífer o massa d'aigua dispose el pla hidrològic de conca.
  
En casos excepcionals, per raons de sequera o en situacions hidrològiques extremes, la Confederació Hidrogràfica del Xúquer podrà modificar, amb caràcter general, les condicions d'abocament amb la fi de garantir els objectius de qualitat.
  
Revocació:
  
Comprovat l'incompliment de les condicions de l'autorització, la Confederació Hidrogràfica del Xúquer podrà realitzar les actuacions següents:
  
Incoar un procediment sancionador i de determinació del dany causat a la qualitat de les aigües.
  
Iniciar procediment de revocació de l'autorització d'abocament.
  
Declarar la caducitat de la concessió d'aigües en els casos especialment qualificats d'incompliment de les condicions o d'inexistència d'autorització, dels que resulten danys molt greus en el domini públic hidràulic.
  
Les revocacions no donaran dret a indemnització.
  
6.6.1.8. De les obligacions complementàries del titular
  
Queda terminantment prohibit l'abocament d'aigües residuals sense ser sotmeses prèviament al tractament previst en aquesta autorització.
  
Els fangs generats en el tractament hauran de ser extrets periòdicament i eliminats de forma adequada bé a través de planta de compostatge, tractant-los adequadament per al posterior ús en l'agricultura, d'acord amb el que estableix el Reial decret 1310/1990, o bé per a la seua retirada a un abocador controlat.
  
Aquesta autorització d'abocament s'atorga sense perjudici de tercers, deixant a banda el dret de propietat i d'aprofitament dels recursos hidràulics del corrent en el qual s'aboca, com també les condicions sanitàries i de medi ambient de l'entorn natural, etc.
  
El titular d'aquesta autorització està obligat a canviar el punt d'abocament a requeriment de la Confederació Hidrogràfica del Xúquer, la qual l'indicarà prèviament, si és el cas, el nou punt d'abocament. Els costos del canvi del punt d'abocament seran a càrrec del titular de l'abocament.
  
La revisió del condicionat exposat no donarà lloc a cap indemnització.
  
Tota modificació de les característiques de l'autorització que s'expedeix requerirà l'autorització prèvia administrativa de la Confederació Hidrogràfica.
  
1.2.3. Aigües pluvials
  
S'autoritza a Alcan Packaging Alzira, SAU la instal·lació d'un tram de col·lector d'aigües pluvials en la zona de policia de llit i l'abocament de pluvials al llit del Barranc de la Casella, al terme municipal d'Alzira (València), d'acord amb la documentació presentada.
  
El punt d'abocament es protegirà adequadament amb la fi d'evitar erosions en el marge i el llit.
  
L'autoritzat queda obligat a respectar al llarg de la marge, que ha de quedar apta i practicable, la zona de servitud de 5 metres d'amplària per a ús públic, de conformitat amb el Reglament del Domini Públic Hidràulic.
  
Aquesta autorització no exclou ni pressuposa les que poden ser necessàries d'altres organismes de l'administració central, autonòmica o local.
  
L'autoritzat haurà de comunicar per escrit les dates de començament i finalització de les obres, i el llit haurà d'estar en perfectes condicions de policia.
  
Queda totalment prohibit l'abocament d'aigües i productes residuals al llit públic o al subsòl.
  
Aquesta autorització no prejutja els límits dels terrenys de domini públic confrontants, sobre els quals el peticionari no podrà al·legar cap dret sense l'expedient previ de delimitació.
  
S'atorga aquesta autorització sense perjudici de tercers, deixant a banda el dret de propietat i sense que per ella mateixa faculte per a executar obres en zona de servitud alienes a la competència exclusiva de la Confederació Hidrogràfica del Xúquer.
  
L'incompliment de qualsevol d'aquestes condicions comportarà la immediata revocació d'aquesta autorització, sense perjudici de l'exigència de les responsabilitats que pertoquen.
  
2. Protecció del sòl i de les aigües subterrànies
  
Queda prohibit l'abocament a llit, sòl o subsòl que puga deteriorar la qualitat de les aigües sense disposar de l'autorització de la Confederació Hidrogràfica del Xúquer.
  
No es podran crear pous, rases, galeries o qualsevol altre dispositiu destinat a facilitar l'absorció de les aigües residuals pel terreny sense disposar de l'autorització de la Confederació Hidrogràfica del Xúquer.
  
3. Procediments i mètodes de gestió de residus
  
L'activitat està subjecta als requisits establits en la Llei 10/1998, de 21 d'abril, de residus; en la Llei 10/2000, de 12 de desembre, de Residus de la Comunitat Valenciana, i en el Reial Decret 833/1988, de 20 de juliol, sobre el Reglament per a l'execució de la Llei 20/1986, modificat pel Reial Decret 952/1997.
  
S'autoritza a Alcan Packaging Alzira, SAU per a la producció dels residus perillosos següents, sempre que la seua capacitat de generació anual siga de la magnitud que a continuació es detalla i la producció de producte acabat en les instal·lacions del centre productiu detallat en l'annex I siga de l'ordre de 60.093.885 kg/any de paper cartó, 9.794.550 kg/any de flexible i 7.796.175 kg/any de flexo.
  
El centre productor queda inscrit en el Registre de productors amb el número de referència 205/P/RTP/CV, que haurà de figurar en els documents de control i seguiment i la resta de documentació que ho requerisca.
  
Així mateix, s'autoritza l'empresa per a la recuperació de dissolvent emprat en operacions de neteja, segons s'indica a continuació:
  
Residu que s'ha
  
de recuperar Dissolvent emprat
  
Codificació Q08//D15///D15//L05//C41//H3B//A811(1)//B10008
  
 080312\*
  
Núm. d'envasos
  
recuperats 990 kg/any
  
Aquest dissolvent, després de destil·lar-se en el wash-up, es reutilitzarà en el procés de formulació de tintes per a les operacions de neteja.
  
4. Sistemes i procediments per al tractament d'emissions i residus, amb especificació de la metodologia de mesurament, la seua freqüència i els procediments per a avaluar els mesuraments.
  
4.1. Control d'emissions atmosfèriques
  
La periodicitat mínima de control de les emissions per l'entitat col·laboradora en qualitat ambiental en cada focus serà la següent, segons el cabal emés:
  
Tipus de focus Cabal Periodicitat
  
Equips del procés
  
d'impressió Qualsevol Anual
  
Resta de focus Q > 30.000 Nm³/h Anual
  
 30.000 > Q10.000 Nm³/h Biennal
  
 10.000 Nm³/h > Q Triennal
  
Els punts de mostreig en les xemeneies han de complir els requisits de l'Ordre 18 d'octubre de 1976, sobre prevenció i correcció de la contaminació industrial de l'atmosfera.
  
Anualment, s'hauran de remetre a la Direcció General de Qualitat Ambiental les dades necessàries que justifiquen el compliment de les obligacions establides en el Reial Decret 117/2003, sobre limitació d'emissions de compostos orgànics volàtils degudes a l'ús de dissolvents en determinades activitats.
  
Així mateix, haurà de notificar a la Direcció General de Qualitat Ambiental, una vegada a l'any, les dades sobre les emissions a l'aire de la instal·lació, mitjançant el Registre d'emissions i fonts contaminants (EPER), d'acord amb l'article 8.3 de la Llei 16/2002 i de la Decisió 2000/479/CE, de 17 de juliol de 2000.
  
4.2. Control d'abocaments
  
Haurà de notificar a la Direcció General de Qualitat Ambiental, una vegada a l'any, les dades sobre les emissions a l'aigua de la instal·lació, mitjançant el registre d'emissions i fonts contaminants (EPER), d'acord amb l'article 8.3 de la Llei 16/2002 i de la Decisió 2000/479/CE, de 17 de juliol de 2000.
  
4.2.1. Control d'abocaments d'aigües residuals domèstiques: elements de control i periodicitat. Autocontrol
  
La inspecció i vigilància de les obres i el control i inspecció del tractament de les aigües residuals serà exercit per la Confederació Hidrogràfica del Xúquer, havent de prestar el titular de l'abocament, en tot moment, l'ajuda corresponent al personal autoritzat per aquest organisme per a la presa de dades i tota classe de mostres que, en l'exercici de les funcions, s'estimen necessàries d'acord amb el que estableixen les disposicions vigents.
  
El punt d'abocament disposarà de fàcil accessibilitat i estarà disposat de manera que, tant les inspeccions com les preses de mostres, es puguen efectuar en qualsevol moment, independentment de la presència o disponibilitat del titular.
  
Amb la fi de realitzar controls i prendre mostres, quan es considere procedent, de les aigües residuals tractades, es disposarà de mesurador de cabal en continu amb funció totalitzadora de volum d'abocament anual i arqueta de presa.
  
La Confederació Hidrogràfica del Xúquer es reserva el dret a realitzar quantes anàlisis de control considere oportunes, sent les despeses inherents per compte d'aquesta, quan les característiques de l'efluent residual complisquen les condicions d'aquesta autorització, anant a càrrec del beneficiari els costos, en cas contrari.
  
A l'efecte de comprovació del compliment del punt anterior, aquesta autorització d'abocament queda supeditada a la presentació per part del seu titular, en el termini d'un mes, d'un programa d'autocontrol de qualitat de l'abocament, en el que es preveu, almenys, la realització d'un anàlisi trimestral durant l'any, excepte en el període comprés entre juliol i setembre, durant el qual s'haurà de realitzar un anàlisi quinzenal. Les anàlisis trimestrals hauran de realitzar-se durant els dos primers mesos de cada trimestre. En tots els casos, tant per a les anàlisis trimestrals com per a les quinzenals, el termini màxim de presentació dels resultats en la Confederació Hidrogràfica del Xúquer serà d'un mes des de la presa de mostres.
  
A aquest efecte haurà de presentar en la Confederació Hidrogràfica del Xúquer:
  
Declaració periòdica en terminis màxims de tres mesos de les anàlisis de l'abocament pel que fa al cabal i la composició de l'efluent.
  
Declaració anual de les incidències de l'explotació del sistema de tractament i resultats obtinguts per a la millora de l'abocament, volum anual del mateix i resum dels resultats analítics remesos. Aquesta declaració anual haurà de presentar-se dins del primer trimestre de cada any, i estarà subscrita per tècnic competent i visada per col·legi oficial corresponent.
  
4.3. Control de residus
  
Els residus podran ser emmagatzemats durant un període igual o inferior a sis mesos, en el cas de que siguen perillosos, i inferior a dos anys en al cas de que no siguen perillosos, després del qual han de ser lliurats al gestor autoritzat. Aquest emmagatzemament temporal de residus perillosos es realitzarà segregat per tipus de residu, haurà d'estar convenientment senyalitzat i es realitzarà en lloc teulada, amb sòl impermeable i sistemes de recollida de vessaments accidentals, com ara arqueta cega no connectada a la xarxa de clavegueram i safates de recollida. Així mateix, la zona d'emmagatzemament haurà d'estar inclosa en el sistema general de protecció contra incendis de la indústria.
  
Per a l'emmagatzemament de residus líquids o que pel seu alt contingut líquid puguen generar abocaments, es comptarà amb cubetes o recipients de recollida de possibles vessaments, que han de tenir com a mínim el volum de l'envàs més gran o el 10% del total (la major d'ambdós quantitats). Les cubetes hauran de ser individuals per a cada tipus de residus la mescla dels quals, en cas de vessament, comporte augment de la seua perillositat o dificulte la seua gestió.
  
L'envasament i etiquetatge dels residus serà conforme a allò que s'ha exposat en els articles 13 i 14 del Reial decret 833/1988, Reglament de residus tòxics i perillosos. Així mateix disposarà d'un registre on conste la quantitat, la naturalesa, l'identificació, l'origen i la data de generació i de lliurament a un gestor autoritzat, com també el número de document de control i seguiment utilitzat, si és el cas, i el gestor al qual es lliura el residu.
  
S'haurà de disposar de l'adequada quantitat d'absorbent no inflamable per a resoldre els possibles vessaments accidentals durant la manipulació dels diversos residus líquids. L'absorbent contaminat es gestionarà com a residu perillós.
  
Es lliuren els residus perillosos a gestors que disposen de la corresponent autorització administrativa per a la gestió d'aquests residus.
  
Pel que fa a l'activitat de gestió de residus no perillosos, l'empresa portarà un registre documental en el qual figuren la quantitat, la naturalesa, l'origen, la destinació, la freqüència de recollida i el mitjà de transport dels residus.
  
S'haurà d'elaborar un pla de prevenció i reducció de residus que es presentarà en la Direcció General de Qualitat Ambiental cada quatre anys.
  
Anualment s'haurà d'emplenar la declaració anual de productor de residus perillosos i no perillosos, que serà remesa a la Direcció General de Qualitat Ambiental abans de l'1 de març de cada any. En aquesta declaració s'especificarà l'origen i la quantitat dels residus produïts, la destinació donada a cadascun d'aquests i la llista dels què es troben emmagatzemats temporalment, i també les incidències rellevants que s'hagen pogut produir, tot això relatiu a l'any objecte de la declaració.
  
Així mateix, s'haurà d'emplenar la memòria anual de residus perillosos i no perillosos, que serà remesa a la Direcció General de Qualitat Ambiental abans de l'1 de març de cada any. En aquesta memòria s'especificarà l'origen i la quantitat dels residus gestionats, les característiques de l'emmagatzemament previ a la seua gestió, quantitat i naturalesa dels residus resultants del procés, com també les incidències rellevants que s'hagen pogut produir, tot això relatiu a l'any objecte de la declaració.
  
Com a comerciant de productes envasats, Alcan Packging Alzira, SAU, ha de regularitzar la seua activitat conforme al que disposa la Llei 11/1997, de 24 d'abril, d'envasos i residus d'envasos, i el Reial Decret 782/1998, de 30 d'abril, Reglament d'Envasos i Residus d'Envasos, complint totes les obligacions establides en aquesta legislació.
  
4.4. Control de soroll
  
Respecte el nivell de sorolls transmesos a l'exterior, haurà de complir-se el que estableix la Llei 7/2002, de 3 de desembre, de la Generalitat Valenciana, de Protecció contra la Contaminació Acústica.
  
S'hauran de realitzar periòdicament auditories acústiques, amb la fi de comprovar que no se superen els nivells sonors en els punts on se situa el receptor més pròxim, és a dir, en el perímetre de la instal·lació. Amb aquest fi es realitzaran mesures del nivell de soroll en un nombre de punts representatius del perímetre, tant amb l'activitat en funcionament com parada (nivell de fons). L'auditoria haurà de realitzar-se a l'inici de l'activitat i almenys cada cinc anys, d'acord amb l'article 37 de l'esmentada llei i el Decret 266/2004, de 3 de desembre, del Consell de la Generalitat per una entitat col·laboradora en matèria de qualitat ambiental per al camp de la contaminació acústica.
  
5. Mesures que shan d'adoptar en situacions diferents de les normals que puguen afectar el medi ambient
  
Es duran a terme totes les mesures necessàries perquè quede garantida la protecció del medi ambient i la salut de les persones davant de qualsevol situació fora de la normalitat pel que fa al funcionament de les instal·lacions.
  
Així mateix, quan es determine el cessament d'alguna de les unitats, es desmantellaran les instal·lacions, d'acord amb la normativa vigent, de manera que el terreny quede en les mateixes condicions que abans d'iniciar l'esmentada activitat i no es produïsca cap dany sobre el sòl i el seu entorn.
  
6. Declaració d'impacte ambiental
  
S'hauran de complir les condicions establides en la Declaració d'impacte ambiental emesa per la Direcció General de Gestió del Medi Natural de data 30 de juliol de 2004, la qual s'adjunta en l'annex II d'aquesta resolució.
  
7. Altres condicions
  
Caldrà ajustar-se al que disposa el Reial Decret 865/2003, de 4 de juliol, pel qual s'estableixen els criteris higienicosanitaris per a la prevenció i control de la legionel·losi.
  
La indústria i les seues instal·lacions s'han d'ajustar a les condicions indicades en el projecte tècnic en els aspectes no fixats en aquesta resolució.
  
S'hauran de complir totes les disposicions aplicables per a garantir la protecció de la salut de les persones.
  
Segon
  
L'autorització ambiental integrada es renovarà, en els aspectes ambientals, en el termini màxim de 8 anys, llevat que es produïsquen abans d'aquest termini modificacions substancials que obliguen a la tramitació d'una nova autorització o que s'incórrega en algun dels supòsits de modificació d'ofici recollits en l'article 26 de la Llei 16/2002, d'1 de juliol.
  
La renovació haurà de sol·licitar-se amb una antelació mínima de deu mesos abans del venciment del termini de vigència de l'autorització ambiental integrada.
  
Tercer
  
En relació amb el certificat d'adequació del projecte i la seua ampliació, el titular haurà de donar compte de l'adaptació i les ampliacions de l'activitat i de les instal·lacions al Servei de Control Integrat de la Contaminació a l'efecte del reconeixement corresponent, i haurà de presentar prèviament un certificat, emés per tècnic competent i visat, en el qual s'acredite que les instal·lacions i l'activitat s'ajusten al projecte presentat i autoritzat o als reformats posteriors també autoritzats, i que s'han efectuat tots les controls, mesuraments, anàlisi i comprovacions amb resultat satisfactori que es determinen en el projecte esmentat, en els seus reformats o en les normatives que hi siguen aplicables, com també aquells altres certificats previstos en les disposicions que s'hagen integrat.
  
Quart
  
Aquesta autorització queda condicionada a la visita de comprovació i a l'obtenció de l'informe favorable corresponent al compliment dels requisits establits en aquesta resolució. Es realitzarà a la posada en marxa de les instal·lacions i per personal de la Direcció General de Qualitat Ambiental de la Conselleria de Territori i Habitatge.
  
Cinqué
  
L'administració deixarà sense efecte aquesta resolució en el moment en què observe qualsevol incompliment de les condicions imposades en aquesta, amb audiència prèvia de l'interessat.
  
Sisé
  
El titular de les instal·lacions objecte d'aquesta resolució, a més de les obligacions que amb caràcter general estableix la Llei 16/2002, haurà de:
  
1. Complir les obligacions de control i subministrament d'informació previstes per la legislació sectorial aplicable i per la pròpia autorització ambiental integrada.
  
2. Comunicar a la Conselleria de Territori i Habitatge qualsevol modificació, substancial o no, que es propose realitzar en la instal·lació, la transmissió de la seua titularitat o qualsevol incident o accident que puga afectar el medi ambient.
  
3. Prestar l'assistència i la col·laboració necessàries als que realitzen les actuacions de vigilància, inspecció i control.
  
Seté
  
En tot allò no especificat en aquesta resolució, caldrà ajustar-se a totes i cadascuna de les condicions estipulades per la normativa vigent en matèria de residus, abocaments, contaminació atmosfèrica, acústica, impacte ambiental i accidents greus, com també qualsevol altra que puga dictar l'administració en l'exercici de l'activitat en matèria de protecció ambiental.
  
Contra aquesta resolució, que no posa fi a la via administrativa, es pot presentar recurs d'alçada davant de la secretària autonòmica de Territori i Medi Ambient de la Conselleria de Territori i Habitatge en el termini d'un mes des de l'endemà de la recepció d'aquesta notificació, d'acord amb el que disposen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.
  
València, 17 de novembre del 2005.- El director general de Qualitat Ambiental: Jorge Lamparero Lázaro.
  
ANNEX I
  
Característiques del projecte
  
Alcan Packaging Alzira, SAU, en el seu nou emplaçament, es dedicarà a la impressió a multitinta en suport de paper o cartó de distintes característiques, a la impressió a multitinta per a flexible mitjançant tècnica gravat en relleu de distintes característiques i a la impressió a multitinta per a flexible mitjançant tècnica flexo de distintes característiques. Cadascun d'aquests tres processos es realitzen en distintes plantes.
  
El cicle productiu de la impressió a multitinta en suport de paper o cartó passa per les fases següents:
  
Laminat o extrusió: es forma el complex mitjançant una làmina de cartó, una de polietilé i una de paper, polièster o alumini.
  
Tallat: les bobines es tallen en fulls.
  
Litografia: el material tallat s'estampa en paper o cartó en 6 colors.
  
Encunyat: s'encunyen els estoigs que han sigut impresos en el procés anterior. Mitjançant l'ús d'una matriu o encuny, el qual té fleixos de tall o fes, a les mesures del futur envàs, s'obté mitjançant pressió l'envàs retallat a falta de ser apegat.
  
Engomat: es pleguen i s'engomen els estoigs pel lateral.
  
Reblada: s'insereix l'ansa dels estoigs destinats a detergents.
  
Envasament i expedició.
  
Els productes que es poden fabricar en la planta d'impressió en material flexible mitjançant tècnica gravat en relleu són de dos tipus, monocapa i multicapa.
  
Monocapa. Aquest producte s'obté mitjançant les fases següents:
  
Impressió
  
Catalització
  
Tall i rebobinatge
  
Envasament i expedició.
  
Multicapa. En aquest cas, el material imprés ha d'unir-se amb una altra capa, ja siga paper metal·litzat o qualsevol altra. Les fases que es segueixen per a l'obtenció del producte final són:
  
Impressió
  
Addició de capes
  
Catalització
  
Tall i rebobinatge
  
Envasament i expedició.
  
En la planta de producció d'impressió en flexo es realitzen les operacions següents:
  
Muntatge de les planxes de polímers
  
Impressió
  
Extrusió
  
Tall i rebobinatge
  
Envasament i expedició.
  
S'instal·larà un sistema de purificació d'aire tèrmic regeneratiu per als gasos d'extracció procedents del procés productiu, en concret, de les màquines impressores de gravat en relleu, laminadores i flexogràfiques que utilitzen dissolvents.
  
ANNEX II
  
Declaració d'impacte ambiental
  
Per la seua ubicació, es considera que en matèria d'emissions atmosfèriques, soroll, abocament d'aigües residuals i generació de residus, serà suficient el compliment de la legalitat vigent o, si és el cas, l'adopció de les millors tecnologies disponibles i els valors límit d'emissió especificats en el Decret 40/2004, de 5 de març, del Consell de la Generalitat, pel qual es desenvolupa el règim de prevenció i control integrats de la contaminació a la Comunitat Valenciana.
  
Altres condicionaments de caràcter ambiental derivats de la revisió de PGOU d'Alzira.
  
Abans de l'inici de l'activitat s'haurà d'obtenir la corresponent declaració d'impacte ambiental de la cogeneració, en pertànyer el projecte examinat a l'apartat 2-f) de l'annex I: producció d'energia hidroelèctrica, termoelèctrica i nuclear, a excepció de la produïda amb grups electrògens, del Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'aplicació de la Llei 2/1989, de 3 de març, de la Generalitat Valenciana, d'Impacte Ambiental.
  
La Direcció General de Qualitat Ambiental, com a òrgan competent en matèria de qualitat d'aigües, seguiment i control d'aquest recurs, protecció atmosfèrica i acústica, el seguiment i control d'aquest recurs, protecció atmosfèrica i acústica, el seguiment, control i gestió de residus i, a més, com a òrgan amb competència substantiva en matèria d'autorització ambiental integrada, haurà de constatar periòdicament que el funcionament de l'activitat objecte de referència s'ajusta al reglament o, si és el cas, a les millors tecnologies disponibles i els valors límit d'emissió. Amb aquest fi, anualment, la Direcció General de Qualitat Ambiental remetrà a la Direcció General de Gestió del Medi Natural el certificat del compliment per part del promotor de tot l'anteriorment especificat en relació amb la producció i programes de minimització de residus, emissions, abocaments, com també el seguiment i control de les activitats relacionades amb els recursos hidrològics de la Comunitat Valenciana i la resta d'aspectes que condicionen ambientalment el projecte.